《秋兴》
元代·杜本

两峰高耸并秋霄，双涧分流送晚潮。月冷谁家频捣练，风清何处细吹箫。

七闽荔子丹砂颗，五岭梅花玉雪标。黄鹄不来空怅望，自歌雅曲和渔樵。

作者简介：（1276—1350）元清江人，字伯原，号清碧。博学，善属文。隐居武夷山中。文宗即位，闻其名，以币征之，不赴。顺帝时以隐士荐，召为翰林待制，奉议大夫，兼国史院编修官，称疾固辞。为人湛静寡欲，尤笃于义。天文、地理、律历、度数、无不通究，尤工于篆隶。有《四经表义》、《清江碧嶂集》等。